CELEX: 22020D1459
Language: et
Date: 2018-04-27 00:00:00
Title: EMP Ühiskomitee otsus nr 99/2018, 27. aprill 2018, millega muudetakse EMP lepingu XX lisa „Keskkond“ [2020/1459]

15.10.2020   
               
               
                  ET
               
               
                  Euroopa Liidu Teataja
               
               
                  L 340/34
               
            
         EMP ÜHISKOMITEE OTSUS
         nr 99/2018,
         27. aprill 2018,
         millega muudetakse EMP lepingu XX lisa „Keskkond“ [2020/1459]
         EMP ÜHISKOMITEE,
         võttes arvesse Euroopa Majanduspiirkonna lepingut (edaspidi „EMP leping“), eriti selle artiklit 98,
         ning arvestades järgmist:
         
                     (1)
                  
                  
                     EMP lepingusse tuleb inkorporeerida Euroopa Parlamendi ja nõukogu 13. detsembri 2017. aasta määrus (EL) 2017/2392, millega muudetakse direktiivi 2003/87/EÜ, et jätkata kehtivate piirangute kohaldamist lennutegevuse ulatuse suhtes ja teha ettevalmistusi ülemaailmse turupõhise meetme rakendamiseks alates 2021. aastast (1).
                  
               
                     (2)
                  
                  
                     Ühiskomitee otsus ei mõjuta lepinguosaliste iseseisvust rahvusvahelistel kliimamuutuse alastel läbirääkimistel, eelkõige ÜRO kliimamuutuste raamkonventsiooni ja Kyoto protokolli või muude rahvusvaheliste kliimamuutuse alaste lepingute raames, v.a ELi heitkogustega kauplemise süsteemi (ELi HKS) EMP lepingusse inkorporeeritud aspektid. Ometi võtavad EFTA riigid nõuetekohaselt arvesse kohustusi, mis nad on Euroopa Majanduspiirkonna lepingu raames võtnud. Iga EFTA riik vastutab selle eest, et rakenduspoliitika ja -meetmed oleksid kooskõlas ÜRO kliimamuutuste raamkonventsiooni ja Kyoto protokolli või muude rahvusvaheliste kliimamuutuse alaste lepingute raames võetud rahvusvaheliste kohustustega.
                  
               
                     (3)
                  
                  
                     Eelarveküsimusi EMP leping ei käsitle. EFTA riikide poolt ELi liikmesriikidele makstavate osamaksude üle peetakse läbirääkimisi EMP finantsmehhanismide kaudu. Direktiivi 2003/87/EÜ selliste sätete kohaldamine, mis käsitlevad neid küsimusi ja enampakkumisele kuuluvate kvootide teatava osa ELi liikmesriikide vahel jaotamise kriteeriume vastavalt Euroopa Parlamendi ja nõukogu direktiivi 2003/87/EÜ (2) artikli 10 lõike 2 punktidele b ja c ning lisadele IIa ja IIb, ei piira seega lepingu reguleerimisala.
                  
               
                     (4)
                  
                  
                     Seetõttu tuleks EMP lepingu XX lisa vastavalt muuta,
                  
               ON VASTU VÕTNUD KÄESOLEVA OTSUSE:
         
            Artikkel 1
            EMP lepingu XX lisa punkti 21al (Euroopa Parlamendi ja nõukogu direktiiv 2003/87/EÜ) lisatakse järgmine taane:
            
                        „—
                     
                     
                        
                           32017 R 2392: Euroopa Parlamendi ja nõukogu 13. detsembri 2017. aasta määrus (EL) 2017/2392 (ELT L 350, 29.12.2017, lk 7).“
                     
                  
         
            Artikkel 2
            Määruse (EL) 2017/2392 islandi- ja norrakeelne tekst, mis avaldatakse Euroopa Liidu Teataja EMP kaasandes, on autentsed.
         
         
            Artikkel 3
            Käesolev otsus jõustub 28. aprillil 2018, tingimusel et kõik EMP lepingu artikli 103 lõike 1 kohased teated on edastatud (*1).
         
         
            Artikkel 4
            Käesolev otsus avaldatakse Euroopa Liidu Teataja EMP osas ja EMP kaasandes.
         
         
            Brüssel, 27. aprill 2018
            
               
                  EMP ühiskomitee nimel
               
               
                  eesistuja
               
               Claude MAERTEN
            
         
         
            (1)  ELT L 350, 29.12.2017, lk 7.
         
            (2)  Euroopa Parlamendi ja nõukogu 13. oktoobri 2003. aasta direktiiv 2003/87/EÜ, millega luuakse liidus kasvuhoonegaaside lubatud heitkoguse ühikutega kauplemise süsteem ja muudetakse nõukogu direktiivi 96/61/EÜ (ELT L 275, 25.10.2003, lk 32).
         
            (*1)  Põhiseadusest tulenevaid nõudeid ei ole nimetatud.
      
      
         
            EFTA riikide deklaratsioon otsuse nr 99/2018 (millega inkorporeeritakse EMP lepingusse määrus (EL) 2017/2392) kohta
            Määrusega (EL) 2017/2392 nähakse ette, et lennunduse saastekvootide enampakkumisest saadavat tulu tuleks kasutada kliimamuutustega võitlemiseks. Selle sätte kohaldamine EFTA riikides ei piira EMP lepingu reguleerimisala.